CELEX: C2005/182/10
Language: hu
Date: 2005-07-23 00:00:00
Title: A Bíróság ítélete (második tanács) 2005. május 26. a C-212/03. sz., az Európai Közösségek Bizottsága kontra Francia Köztársaság ügyben (Tagállami kötelezettségszegés – Azonos hatású intézkedések – Előzetes engedélyezési eljárás a személyes használatra szolgáló gyógyszerek behozatalára – Emberi felhasználásra szánt gyógyszerek – Homeopátiás gyógyszerek)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/5
            
         
      A BÍRÓSÁG ÍTÉLETE
   
   (második tanács)
   2005. május 26.
   a C-212/03. sz., az Európai Közösségek Bizottsága kontra Francia Köztársaság ügyben (1)
   
   (Tagállami kötelezettségszegés - Azonos hatású intézkedések - Előzetes engedélyezési eljárás a személyes használatra szolgáló gyógyszerek behozatalára - Emberi felhasználásra szánt gyógyszerek - Homeopátiás gyógyszerek)
   (2005/C 182/10)
   Az eljárás nyelve: francia
   A C-212/03. sz., az Európai Közösségek Bizottsága (meghatalmazott: H. Støvlbæk és B. Stromsky) kontra Francia Köztársaság (meghatalmazott: G. de Bergues, C. Bergeot-Nunes és R. Loosli-Surrans) ügyben, az EK 226. cikk alapján 2003. május 15-én kötelezettségszegés megállapítása iránt előterjesztett kereset tárgyában, a Bíróság (második tanács), tagjai: C. W. A. Timmermans, tanácselnök, C. Gulmann (előadó), R. Schintgen, J. Makarczyk és J. Klučka, bírák, főtanácsnok: L. A. Geelhoed, hivatalvezető: M. Múgica Arzamendi főtanácsos, 2005. május 26-án meghozta ítéletét, amelynek rendelkező része a következő:
   
               1)
            
            
               Mivel:
               
                           —
                        
                        
                           előzetes engedélyezési eljárást alkalmazott a Franciaországban szabályszerűen felírt és az 1993. június 14-i 93/39/EGK tanácsi irányelvvel módosított, a törzskönyvezett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló, 1965. január 26-i 65/65/EGK tanácsi irányelv értelmében mind Franciaországban, mind a vásárlás szerinti tagállamban engedélyezett gyógyszerek nem személyes szállítás útján megvalósított személyes behozatalára;
                        
                     
                           —
                        
                        
                           előzetes engedélyezési eljárást alkalmazott a Franciaországban szabályszerűen felírt és a bejegyzett gyógyszerkészítményekre vonatkozó törvényi, rendeleti vagy közigazgatási intézkedésekben megállapított rendelkezések közelítéséről szóló 65/65/EGK és a 75/319/EGK irányelvek hatályának kiterjesztéséről, valamint a homeopátiás gyógyszerkészítményekre vonatkozó további rendelkezések megállapításáról szóló, 1992. szeptember 22-i 92/73/EGK tanácsi irányelv értelmében valamely tagállamban törzskönyvezett homeopátiás gyógyszerek nem személyes szállítás útján megvalósított személyes behozatalára, és
                        
                     
                           —
                        
                        
                           aránytalan előzetes engedélyezési eljárást alkalmazott a Franciaországban szabályszerűen felírt, de ebben az államban nem, csak a vásárlás szerinti tagállamban engedélyezett gyógyszerek nem személyes szállítás útján megvalósított személyes behozatalára,
                        
                     a Francia Köztársaság nem teljesítette az EK 28. cikkből eredő kötelezettségeit.
            
         
               2)
            
            
               A Bíróság a Francia Köztársaságot kötelezi a költségek viselésére.
            
         
      (1)  HL C 158., 2003.7.5.